Tukija
<s>Tukija (, dosl. predostrožnost, strah, oprez) je islamska praksa prikrivanja uvjerenja i praktičnih dužnosti pod prijetnjom smrti ili povreda.</s><s>Njeno značenje i primjena razlikuje se ovisno o specifičnom islamskom pravcu, a tokom historije najviše je bila korištena kod šijita jer su bili ugnjetavani od strane većinskih sunita.</s><s>Kod potonjih je intenzivno korištena za vrijeme srednjovjekovnih progona u Španiji, kada je iz istih razloga došlo i do fenomena kriptojevreja.</s><s>Pokrićem za tukiju uzimaju se dva citata iz Kurana (3:28 i 16:106) koji nalažu principe predostrožnosti u neprijateljskim okolnostima odnosno kazuju da musliman ostaje pravi vjernik ako čuva vjeru u srcu.</s><s>Ni Kuran ni hadisi ne propisuju precizne smjernice ili uvjete za upotrebu tukije, zbog čega kod islamskih učenjaka postoje razlike u tumačenjima.</s><s>Međutim, prema naučnom i pravnom konsenzusu, tukiju ne opravdavaju prijetnja bičevanjem, privremenim zatvorom ili drugim relativno podnošljivim kaznama.</s>

<s>Teorije zavjere 
Tukija je bila predmetom raznih teorija zavjera i neosnovanih optužbi, počevši od Turske u kojoj su kemalističke stranke napadale religijske političke pokrete i imputirali im da se služe tukijom za prikrivanje islamističkih agendi.</s><s>Slične prozivke ponekad se javljaju i kod sunitsko-šijitskih svađa.</s><s>Nakon napada 11. septembra 2001. i globalnog rasplamsavanja islamofobije, teorija zavjere dobila je novu dimenziju i na Zapadu se počela koristiti protiv svih muslimana, najčešće uz tvrdnje da se radi o alatu zavaravanja zapadnjaka tj. prikrivanja cilja "pokoravanja Evrope i Amerike".</s><s>Stručnjaci ovo uspoređuju s ranijim antisemitskim mitovima, osobito onima iz Protokola sionskih mudraca, prema kojem svi Jevreji udruženo i koordinirano rovare protiv nejevreja.</s><s>Istaknuti aktivisti koji su se služili ovakvim teorijama zavjere su Bat Ye'or, Amir Taheri i Robert Spencer.</s>

<s>Povezano 
 Kriptojevreji
 Kriptokršćani</s>

<s>Vanjske veze</s>

<s>Islam
Šijitizam
Teorije zavjere</s>

